สวัสดีค่ะปกติทานยาคุมกำเนิดชนิดฮอร์โมนรวมของMelodiaค่ะ ทานมาเกือบปีแล้วแต่เมื่อวานลืมทานยาคุมไป1เม็ดค่ะ ซึ่งเป็นเม็ดที่2ของแถวแรก มารู้ตัวอีกทีวันนี้ตอนกำลังจะทานเม็ดที่3ค่ะเลยทานเม็ดที่2,3พร้อมกันมีคำถามรบกวนสอบถามคุณดังนี้ค่ะ-หากวันเสาร์ที่ผ่านมาก่อนหน้าที่จะมีลืมทานยา(ลืมทานยาของวันอังคาร)มีอะไรกับแฟนจะเสี่ยงต่อการตั้งครรภ์ไหมคะ-อ่านเอกสารประกอบยามาเค้าแจ้งว่าลืมทานยาแถวแรกจะเสี่ยงต่อการตั้งครรภ์มาก ควรใช้วิธีอื่นป้องกันร่วมด้วย7วันหมายความว่าหลังจากลืมทานยาภายใน7วันหากมีอะไรกับแฟนควรใช้ถุงยางอนามัยร่วมด้วยใช่ไหมคะ แล้วหลังจาก7วันหลังลืมยา ยังต้องใช้ถุงยางอนามัยไหมคะ และจำเป็นไหมคะว่าตลอดทั้งยาแผงนี้ต้องใช้ถุงยางอนามัย-หลังจากนี้หากต้องการตรวจการตั้งครรภ์ด้วยที่ตรวจครรภ์ ควรตรวจหลังจากมีเพศสัมพันธ์กี่วันถึงจะทำให้การตรวจมีประสิทธิภาพคะ
สวัสดีค่ะ 1. หากได้มีเพศสัมพันธ์ในวันเสาร์ ซึ่งเป็นช่วงก่อนวันที่ลืมทานยาและเป็นช่วงที่เว้นการทานยา 7 วัน ซึ่งหากช่วงที่เว้นการทานยา 7 วัน ได้มีประจำเดือนมา โอกาสในการตั้งครรภ์จากการมีเพศสัมพันธ์ในวันเสาร์ (หรือวันที่ 6 ของการเว้นการทานยา) ยังถือว่าน้อยอยู่ค่ะ2. เมื่อได้เริ่มต้นทานยาแผงใหม่ไปได้ 1 วัน วันต่อมาได้ลืมทาน ย่อมทำให้ประสิทธิภาพในการคุมกำเนิดลดลงไปบ้าง หากหลังจากวันอังคารที่ลืมทานยาไปนั้น ได้มีเพศสัมพันธ์ต่อ โอกาสที่จะตั้งครรภ์ย่อมมีมากกว่าการที่ไม่ได้ลืมทานยา ดังนั้น การใช้ถุงยางอนามัยร่วมไปด้วยในช่วง 7 วันนับจากวันที่ลืมทานยา ก็จะช่วยลดโอกาสที่จะตั้งครรภ์ลงได้ หลังจากครบ 7 วันแล้ว อาจไม่จำเป็นต้องใช้ถุงยางต่อ เนื่องจากในกรณีของ ได้ทานยาต่อเนื่องมาหลายแผงแล้ว3. การตรวจหาการตั้งครรภ์จากปัสสาวะ ควรตรวจเมื่อประจำเดือนขาดหายไปแล้ว ผลที่ได้จึงจะมีความแม่นยำค่ะ